**Հիմնավորում**

**«Գույք ամրացնելու մասին» ՀՀ կառավարության որոշման նախագծի ընդունման**

**1. Իրավական ակտի անհրաժեշտությունը**

 Որոշման նախագծի ընդունումը պայմանավորված է Հայաստանի Հանրապետության սեփականությունը հանդիսացող բեռնարկղերը կոնտեյներները Հայաստանի Հանրապետության պաշտպանության նախարարությանը ամրացնելու անհրաժեշտությամբ՝ դրանք Հայաստանի Հանրապետության զինված ուժերի կարիքների համար օգտագործելու նպատակով:

**2. Ընթացիկ իրավիճակը և խնդիրները**

Երևան քաղաքի ընդհանուր իրավասության դատարանի օրինական ուժի մեջ մտած 2022 թվականի հուլիսի 4-ի գործ ԵԴ/32273/02/21 վճռով տիրազուրկ են ճանաչվել Հարավկովկասյան երկաթուղի ՓԲ ընկերության Երևան կայարանում առկա 11, Իջևան կայարանում առկա 15 և Վանաձոր կայարանում առկա 2 հատ ընդհանուր 28 հատ երեք տոննանոց բեռնարկղերը և դրանք համարվել են որպես Հայաստանի Հանրապետության սեփականություն:

 Այդ բեռնարկղերի կարիքն ունեն ՀՀ զինված ուժերը՝ զորամասերում օգտագործելու նպատակով, միաժամանակ տեղերում բեռնարկղերի ուսումնասիրությունը ցույց է տվել, որ Իջևան կայարանում 15 բեռնարկղերից 3-ն առկա չեն, իսկ 1 բեռնարկղը պիտանի չէ օգտագործման համար, որի արդյունքում 24 բեռնարկղերը նպատակահարմար է ամրացնել ՀՀ պաշտպանության նախարարությանը:

**3. Կարգավորման նպատակը և բնույթը**

 Որոշման նախագծի համաձայն 24 հատ 3 տոննանոց բեռնարկղերը ամրացվում են Հայաստանի Հանրապետության պաշտպանության նախարարու­թյանը:

**4. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

 Նախագծի ընդունումը Հայաստանի Հանրապետության 2022 թվականի պետական բյուջեի տարեկան եկամուտներում և ծախսերում փոփոխություններ չի առաջացնում:

**5. Կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ.. ծրագիր, ոլորտային և/կամ այլ ռազմավարություններ**

 Որոշման նախագիծը կապված չէ ռազմավարական փաստաթղթերի հետ: